turjo4nis/wikipedia-bn-dump-20250701 huggingface dataset:
মিনা

মিনা (তাবুর শহর বলেও পরিচিত) হল সৌদি আরবের মক্কা প্রদেশের অন্তর্ভুক্ত মক্কা শহরের পার্শ্ববর্তী এলাকা। মক্কা থেকে এর দূরত্ব ৫ কিমি এবং এটি মক্কা থেকে আরাফাতের দিকে যাওয়ার সড়কের পাশে অবস্থিত। এর আয়তন প্রায় ২০ বর্গকিমি।

ইতিহাস 
ইসলামী ঐতিহ্যে নবী হজরত ইব্রাহিম তার স্ত্রী হাজেরা ও তাদের পুত্র ইসমাঈলকে মক্কার উপত্যকায় রেখে গিয়েছিলেন, যখন ইসমাইল শিশু ছিলেন। মক্কায় তার পরিবারের সাথে দেখা করার সময় আল্লাহ তাকে মিনা উপত্যকায় তার ছেলেকে কোরবানি করার জন্য স্বপ্নে আদেশ দিয়েছিলেন। তার ছেলের কুরবানী করার সময় তিনি শয়তান (শয়তান) দ্বারা বাধাপ্রাপ্ত হন এবং শয়তানকে পাথর মারার জন্য আল্লাহ তাকে নির্দেশ দেন। জামারাতের রীতি এই বিশ্বাসের স্মারক। এছাড়া মিনা ইসলামের নবী হজরত মুহাম্মদ (দ.) এর নিকট আনসারদের আল-আকাবায় শপথ গ্রহণের স্থান।

তাঁবু তৈরির আগে হাজীগণ তাদের নিজস্ব তাঁবু উপত্যকায় নিয়ে আসতেন এবং হজ থেকে ফেরার সময় সেগুলো ভেঙে ফেলতেন। ১৯৯০-এর দশকে সৌদি সরকার স্থায়ী সুতির তাঁবু স্থাপন করেছিল। এই তুলার তাঁবুগুলি বিশেষত আগুনের জন্য সংবেদনশীল ছিল, ফলে আগুন লেগে অনেক হাজীর মৃত্যু হয়েছিল। ১৯৯৭ সালের মিনায় অগ্নিকাণ্ডের ফলে ৩৪০ জনেরও বেশি হাজী মারা যাওয়ার পরে  মাপের ১০০,০০০টিরও বেশি স্থায়ী তাঁবু নির্মিত হয়েছিল। এগুলি আগুন থেকে রক্ষা করার জন্য টেফলনের বাইরের আবরণ সহ ফাইবারগ্লাস দিয়ে নির্মিত। তাঁবুগুলিকে শিবিরে বিভক্ত করা হয়েছে, প্রতিটির নিজস্ব বাহ্যিক দেয়াল রয়েছে এবং হাজীরা নিজস্ব জাতীয়তা দ্বারা বিভক্ত, ৩ মিলিয়ন পর্যন্ত হাজীদের অস্থায়ী বাসস্থানের ব্যবস্থা করা হয়েছে। প্রতিটি শিবিরে একটি রান্নাঘর, বাথরুম ও অজু করার সুবিধা রয়েছে এবং অন্যান্য শিবিরের সাথে পথের মাধ্যমে সংযুক্ত রয়েছে। তাঁবুগুলি আরও সনাক্তযোগ্য করার জন্য অনন্য রঙ-এবং-সংখ্যা জোড়া দিয়ে চিহ্নিত করা হয়েছে।

ভূগোল 

মিনা প্রায়  উচ্চতায় মিনা নামক উপত্যকায় অবস্থিত। এর পশ্চিমে মক্কার আল-আজিজিয়া জেলা, উত্তরে চতুর্থ রিং রোড, পূর্বে মুজদালিফা এবং দক্ষিণে আল-জামিআহ জেলা অবস্থিত। মিনার পশ্চিম দিকের বৈশিষ্ট্য হল তিনটি জামারাত, যা জামারাতের সময় পাথর নিক্ষেপ করা হয়। এগুলি হল, পশ্চিমতম ও সবচেয়ে ছোট জামারাত আল-সুগরা, মধ্যবর্তী জামারাত আল-উস্তা' এবং সবচেয়ে বড় ও পূর্বদিকের জামারাত আল-কুবরা''' যাকে জামারাত আল-আকাবাও বলা হয়।  ২০০৩ সালের একটি গবেষণায়, প্রথম দুটির মধ্যে দূরত্ব  মাপা হয়েছিল এবং পরের দুটির মধ্যে দূরত্ব  পরিমাপ করা হয়েছিল। মিনার উত্তর-পূর্বে রয়েছে কসাইখানা, যেখানে হজযাত্রীদের কোরবানির পশু জবাই করা হয়। মসজিদ আল-খাইফ'' মিনা উপত্যকার কেন্দ্রে অবস্থিত এবং শুধুমাত্র হজের সময় সক্রিয় থাকে।

গুরুত্ব
হজ্জের অংশ হিসেবে মিনায় অবস্থান করতে হয় বলে মিনা অধিক পরিচিত। ১,০০,০০০ এর চেয়েও বেশি শীতাতপ নিয়ন্ত্রিত তাবুতে হাজিদের সাময়িক অবস্থানের ব্যবস্থা করা হয়। শয়তানের প্রতীক স্তম্ভে পাথর নিক্ষেপ করার হজ্জের রীতি মিনায় সম্পাদন করা হয়।

চিত্রমালা

তথ্যসূত্র

বহিঃসংযোগ

মিনা ফটোগ্রাফ গ্যালারি

সৌদি আরবের ভূগোল
হজ্জ
ইসলামের পবিত্র স্থান
মক্কার মসজিদ
উইকিবই

উইকিবই (প্রাক্তন নাম উইকিমিডিয়া বিনামূল্য পাঠ্যপুস্তক) হল উইকি-ভিত্তিক পরিবারের একটি উইকিমিডিয়া প্রকল্প যা মিডিয়াউইকি সফটওয়্যারের মাধ্যমে চালিত এবং উইকিমিডিয়া ফাউন্ডেশন কর্তৃক হোস্টকৃত। এটি একটি প্রকল্প, যেখানে বিভিন্ন প্রকার পাঠ্যপুস্তক পঠনযোগ্য আকারে সংরক্ষণ করা হয়।

প্রাথমিকভাবে ২০০৩ সালের জুলাই মাসে সাইটটি এককভাবে শুধুমাত্র ইংরেজিতে প্রকাশিত হয়। পরবর্তীতে ২০০৪ সালের জুলাইতে অন্যান্য ভাষায় প্রকল্পটি কাজ শুরু করে।   অনুসারে, টি ভাষার উইকিবই সক্রিয় রয়েছে। এগুলোতে সর্বমোট টি নিবন্ধ এবং  জন সাম্প্রতিক সক্রিয় সম্পাদক রয়েছে।

ইতিহাস 
wikibooks.org ডোমেইনটি ২০০৩ সালের ১৯ জুলাই নিবন্ধিত হয়। জৈব রসায়ন এবং পদার্থবিজ্ঞানের মতো বিষয়গুলি বিনামূল্যে পাঠ্যপুস্তক আকারে নির্মাণ ও হোস্ট করার জন্য এটি চালু করা হয়। উইকিবইয়ের মধ্যে দুটি প্রধান উপ-প্রকল্প, উইকিশৈশব এবং উইকিবিশ্ববিদ্যালয় চালু করা হয়, পরে নীতি পরিবর্তন করা হয় ও আগস্ট ২০০৬ সালে, উইকিবিশ্ববিদ্যালয় একটি স্বাধীন উইকিমিডিয়া ফাউন্ডেশন প্রকল্প হিসেবে আলাদা সাইটে চালু হয়।

বহুভাষিক পরিসংখ্যান 
  অনুসারে, সর্বমোট টি ভাষায় উইকিবইয়ের সাইট রয়েছে। যার মধ্যে টি সক্রিয় আর টি বন্ধ বা নিষ্ক্রিয় রয়েছে। সক্রিয় সাইটগুলোতে টি আর বন্ধ সাইটগুলোতে টি নিবন্ধ রয়েছে। এগুলোতে  জন নিবন্ধিত ব্যবহারকারী আছেন, যার মধ্যে  জন সাম্প্রতিক সময়ে সক্রিয় ছিলেন।

মূল নামস্থানের নিবন্ধ অনুসারে উইকিবইয়ের সবচেয়ে বড় দশটি ভাষা প্রকল্পের পরিসংখ্যান:

সকল ভাষার পূর্ণাঙ্গ তালিকা দেখতে উইকিমিডিয়া পরিসংখ্যান দেখুন।

তথ্যসূত্র

বহিঃসংযোগ 
 বাংলা উইকিবই প্রধান পাতা
 উইকিশৈশব প্রধান পাতা
 উইকিবই বহুভাষিক পোর্টাল
 উইকিবই ভাষা সংস্করণ: ভাষার আয়তনানুসারে উইকিবই
 মেটা-উইকিতে উইকিবই

ডিজিটাল গ্রন্থাগার
ই-বুক সরবরাহকারী
২০০৩-এ প্রতিষ্ঠিত ইন্টারনেট সম্পত্তি
বহুভাষিক ওয়েবসাইট
বই, উইকি
বিজ্ঞাপন মুক্ত ওয়েবসাইট
ই-বুক উৎস
আরব জাতীয়তাবাদ

আরব জাতীয়তাবাদ ( al-Qawmiyya al-`arabiyya) হল আরব সভ্যতার মহিমা ধারণকারী একটি জাতীয়তাবাদী আদর্শ। এই আদর্শ আরব বিশ্বের রাজনৈতিক ঐক্যের ডাক দেয়। আটলান্টিক মহাসাগর থেকে আরব সাগর পর্যন্ত আরব অধ্যুষিত অঞ্চল এর মূল আলোচ্য স্থান। আরব জাতীয়তাবাদের অন্যতম প্রাথমিক লক্ষ্য হল আরব বিশ্ব থেকে পশ্চিমা আধিপত্য দূরীভূত করা। ২০ শতকের প্রথমভাগে উসমানীয় খিলাফতের নাজুক অবস্থার সময় থেকে এর উত্থান হয় এবং ছয় দিনের যুদ্ধে আরব সেনাবাহিনীর পরাজয়ের পর থেকে এই আন্দোলন দুর্বল হয়ে পড়ে।

আরব জাতীয়তাবাদের গুরুত্বপূর্ণ নেতা ও দলের মধ্যে রয়েছেন মিশরের নেতা জামাল আবদেল নাসের, আরব ন্যাশনালিস্ট মুভমেন্ট, লিবিয়ার নেতা মুয়াম্মার গাদ্দাফি, আরব সোশ্যালিস্ট বাথ পার্টি যা ইরাকে ক্ষমতা লাভ করেছিল ও পরে সিরিয়ায় ক্ষমতায় আসে এবং এর নেতা মিশেল আফলাক। প্যান আরবিজম আরব জাতীয়তাবাদের সাথে সম্পর্কিত মতবাদ।

গুরুত্বপূর্ণ আরব জাতীয়তাবাদীগণ

চিন্তাবিদ 

 মিশেল আফলাক
 জর্জ এন্টোনিয়াস
 শাকিব আরসালান
 জাকি আল আরসুজি
 বুতরুস আল বুসতানি
 ইজজত দারওয়াজা

 জর্জ হাবাশ
 সাতি আল হুসরি
 আদনান পাচাচি
 আবদুর রহমান আল কাওয়াকিবি
 আমিন রিহানি\
 ইবরাহিম আল ইয়াজিজি
 কনস্টান্টাইন জুরিক

জাতীয় নেতা 

 আহমেদ বিন বেলা (আলজেরিয়ার রাষ্ট্রপতি)
 গাফার নিমেরি (সুদানের রাষ্ট্রপতি)
 জামাল আবদেল নাসের (মিশরের রাষ্ট্রপতি)
 হাফিজ আল আসাদ (সিরিয়ার রাষ্ট্রপতি)
 হুসাইন বিন আলি (মক্কার শরিফ)

 ইবরাহিম আল হামদি
 মুয়াম্মার গাদ্দাফি (লিবিয়ার নেতা)
 সাইব সালাম (লেবাননের প্রধানমন্ত্রী)
 সাদ্দাম হোসেন (ইরাকের রাষ্ট্রপতি)
 শুকরি আল কুয়াতলি (সিরিয়ার রাষ্ট্রপতি)

.আলী আব্দুল্লাহ সালেহ (ইয়েমানের রাষ্ট্রপতি)

তথ্যসূত্র 

 
 
 
 Hiro, Dilip. "Arab nationalism." Dictionary of the Middle East. New York: St. Martin's Press, 1996. pp. 24–25.
 
 Karsh, Efraim. Arafat's War: The Man and His Battle for Israeli Conquest. New York: Grove Press, 2003.
 Karsh, Efraim. Islamic Imperialism: A History. New Haven: Yale University Press, 2006.
 Sela, Avraham. "Arab Nationalism." The Continuum Political Encyclopedia of the Middle East. Ed. Sela. New York: Continuum, 2002. pp. 151–155

বহিঃসংযোগ 

 "Islamic critique of Arab Nationalism" by Muhammad Yahya, Al-Tawhid, Vol III, No. 2, 1986.
 "Arab Nationalism: Mistaken Identity" by Martin Kramer, Daedalus, Summer 1993, pp. 171–206.
 "Requiem for Arab Nationalism" by Adeed Dawisha, Middle East Quarterly, Winter 2003, pp. 25–41.
 "The Rise of Arab Nationalism in the Sudan" by Mohamed Hassan Fadlalla, Codex Online S.A.

 
আরব লিগ
সর্ব-আরববাদ

সর্ব-আরববাদ () হল আরব বিশ্ব বলে পরিচিত আটলান্টিক মহাসাগর থেকে আরব সাগর পর্যন্ত উত্তর আফ্রিকা ও পশ্চিমা এশিয়ার দেশসমূহকে একীভূত করার মতবাদ। এটি আরব জাতীয়তাবাদের সাথে ঘনিষ্ঠভাবে সম্পর্কিত যা অনুযায়ী আরবরা একটি একক জাতি। ১৯৫০ ও ১৯৬০-এর  দশকে এই মতবাদ জনপ্রিয়তা পায়। সর্ব-আরববাদের প্রবক্তারা প্রায়ই সমাজতান্ত্রিক নীতি অবলম্বন করতেন এবং আরব বিশ্বে পশ্চিমা রাজনৈতিক প্রভাবের বিরোধিতা করতেন। বহিঃশক্তির মোকাবেলায় আরব রাষ্ট্রগুলোর মধ্যে মৈত্রী গঠন ও অর্থনৈতিক সহযোগিতা বৃদ্ধি করাকে এই মতবাদে গুরুত্ব দেওয়া হয়।

আরও দেখুন
 আরব লীগ
 আরব ইউনিয়ন
 ইউনাইটেড আরব রিপাবলিক
 আরব ফেডারেশন
 ইউনাইটেড আরব স্টেটস
 আরব ইসলামিক রিপাবলিক
 ফেডারেশন অব আরব রিপাবলিকস
 বৃহত্তর সিরিয়া
 সর্ব-ইসলামবাদ

তথ্যসূত্র

বহিঃসংযোগ
Arab Nationalism: Mistaken Identity by Martin Kramer
Sample chapter from Arab Nationalism in the Twentieth Century by A. Dawisha
"Pan-Arabism on the March?: Israel Weighs the New Challenge"  by Nissim Rejwan

সর্ব-আরববাদ
আরব-ইসরায়েলি সংঘাত
রাজনৈতিক আন্দোলন
সর্ব-জাতীয়তাবাদ
পাপুয়া নিউগিনি জাতীয় ক্রিকেট দল

পাপুয়া নিউগিনি জাতীয় ক্রিকেট দল, ডাকনাম বারমুন্ডিস, আন্তর্জাতিক ক্রিকেট অঙ্গনে পাপুয়া নিউগিনির প্রতিনিধিত্বকারী দল। ১৯৭৩ সালে দলটি আন্তর্জাতিক ক্রিকেট কাউন্সিলের সহযোগী সদস্যের মর্যাদা লাভ করে। এর আগের বছরই দলটি আন্তর্জাতিক ক্রিকেট অঙ্গনে অভিষেক ঘটে। ২০১৪ সালের ক্রিকেট বিশ্বকাপের বাছাইপর্বে চতুর্থ স্থান দখল করে একদিনের আন্তর্জাতিকের মর্যাদা পায়।

ইতিহাস 
আইসিসি’র পূর্ব এশিয়া/প্রশান্ত মহাসাগরীয় অঞ্চলে সর্বাপেক্ষা শক্তিশালী দল হিসেবে আধিপত্য বিস্তার করছে। দক্ষিণ প্রশান্ত মহাসাগরীয় গেমসের ক্রিকেট প্রতিযোগিতার ৫টি আসরের সবগুলোতেই দলটি অংশগ্রহণ করেছে। এছাড়াও দলটি আইসিসি ট্রফির সবগুলো আসরেই খেলেছে। বর্তমানে একদিনের আন্তর্জাতিকে সবচেয়ে বেশি রান করার রেকর্ড গড়েছে পাপুয়া নিউগিনি দল। ২০০৭ সালে নিউ ক্যালিডোনিয়া’র বিপক্ষে ৫৭২/৭ সংগ্রহের মাধ্যমে বিশ্বরেকর্ড নিজেদের করে নেয়। ১৮৯০-এর দশকে পাপুয়া অঞ্চলের ধর্মপ্রচারকারীদের মাধ্যমে ক্রিকেট খেলার প্রচলন ঘটে। অল্প কিছুদিনের মধ্যেই স্থানীয় জনসাধারণের কাছে খেলাটি জনপ্রিয়তা পেতে থাকে। তবে খেলাগুলোয় সবসময় নিয়ম-কানুন কঠোরভাবে পালন করা হতো না। প্রায়শঃই দলগুলোয় পঞ্চাশের অধিক খেলোয়াড়ের অংশগ্রহণ দেখা যেতো। জাতিসংঘের অনুমোদনক্রমে অস্ট্রেলিয়া নিউগিনি অঞ্চলের দায়িত্বভার নেয়ার পূর্ব-পর্যন্ত সেখানে ক্রিকেটের প্রচলন ঘটেনি।

আইসিসি সদস্যপদ লাভ 
১৯৭৫ সালে স্বাধীনতালাভের পূর্বেই ১৯৭৩ সালে আইসিসি’র সহযোগী সদস্যের মর্যাদা লাভ করে পাপুয়া নিউগিনি দল। ঐ বছরই ওয়েস্ট ইন্ডিজ ক্রিকেট দল পাপুয়া নিউগিনি সফরে আসে। খেলায় ৪ উইকেটে জয়লাভ করে ওয়েস্ট ইন্ডিজ দল। দলের পক্ষে ছয়জন আদিবাসী খেলোয়াড় অংশ নেয়। এ সময় থেকেই আদিবাসী খেলোয়াড়দের জাতীয় দলে আধিপত্য বিস্তার করে।

আন্তর্জাতিক ক্রিকেটে অংশগ্রহণ 
১৯৭৯ সালে প্রথম আইসিসি ট্রফিতে অংশগ্রহণ করে। কিন্তু প্রথম রাউন্ডেই দলটি বিদায় নেয়। ঐ বছরের শেষদিকে প্রথম দক্ষিণ প্রশান্ত মহাসাগরীয় ক্রিকেট প্রতিযোগিতায় দলটি স্বর্ণপদক লাভ করে। এরপর থেকেই প্রতিটি প্রতিযোগিতায় স্বর্ণপদক লাভ করছে পাপুয়া নিউগিনি। ১৯৮০-৮১ মৌসুমে অস্ট্রেলিয়া যায় পাপুয়া নিউগিনি ক্রিকেট দল। এর পরের বছরই ১৯৮২ সালে দলটি আন্তর্জাতিক ক্রিকেটে তাদের সেরা ফলাফল হিসেবে স্থাননির্ধারণী খেলায় বাংলাদেশ দলকে পরাজিত করে তৃতীয়স্থান লাভ করে।

বর্তমান দল

তথ্যসূত্র 

পাপুয়া নিউগিনিতে ক্রিকেট
জাতীয় ক্রিকেট দল
পাপুয়া নিউগিনির জাতীয় ক্রীড়া দল
আন্তর্জাতিক ক্রিকেটে পাপুয়া নিউগিনি
অ্যাস্ট্রো বয়

অ্যাস্ট্রো বয় হল জাপানি মাঙ্গা ও আনিমে সিরিজ যেটি লিখেছেন ওসামু তেজুকা। যেটি যাত্রা শুরু করে ১৯৫২ থেকে ১৯৬৮ খ্রিষ্টাব্দ পর্যন্ত। এই সিরিজটির কাহিনী হল একটি রোবটের দুঃসাহসিক কর্মকাণ্ড নিয়ে।যার নাম অ্যাস্ট্রো বয়। যেটিকে মাঙ্ঘা থেকে টেলিভিশন সিরিজে রূপান্তর করা হয়। এটা প্রথম মাঙ্গা জনপ্রিয় অ্যানিমেটেঢ সিরিঝ। এটা খুব শীঘ্রই জনপ্রিয় আনিমে সিরিজে পরিণত হয়। প্রচুর জনপ্রিয়তা লাভের পর ১৯৮০ খ্রিষ্টাব্দে এটার পুনরায় নিমার্ণ করা হয়। যেটি অন্যান্য কিছু দেশে মাইটি এটম নামে পরিচিত। এটাকে আবার পুনরায় নির্মাণ করা হয় ২০০৩ খ্রিস্টাবে। একটি আমেরিকান কম্পিউটার অ্যানিমেটেড থ্রী ডি চলচ্চিত্র। যেটি আসল মাঙ্গা সিরিজ ওসামু তেজুকার এ্যাস্ট্রো বয়ের উপর ভিত্তি করে একটি চলচ্চিত্র।এটা মুক্তি লাভ করে ২৩ অক্টোবর, ২০০৯।

কাহিনীসংক্ষেপ 

অ্যাস্ট্রো বয় সিরিজটি একটি ভবিষ্যতের দুনিয়া। যেখানে রোবট আর মানুষ একসাথে বন্ধুর মতো বাস করে। ডক্টর তেনামা নামক ব্যক্তি যে জাপানে বিজ্ঞান মন্ত্রালয়ের প্রধান। সে একটি গাড়ির দুর্ঘটনায় তার আদরের ছেলে টোবিও কে হারায়। তখন সে টোবিও এর মতো দেখতে অ্যাস্ট্রো বয় কে প্রস্তুত করে। কিন্তু অ্যাস্ট্রো তার ছেলে টোবিও এর মতো দেখতে হলেও কিন্তু সে ডক্টর তেনামার মন জয় করতে পারেনি। ডক্টর তেনামা পরে বুঝতে পারেন এটা তার হারানো পুত্র টোবিও না। তখন সে অ্যাস্ট্রো কে একটি সার্কাসের মালিকের কাছে বিক্রয় করে দেয়। তখন অ্যাস্ট্রো সার্কাসে কাজ করে।
এর পরে প্রফেসর ওসানামিজু যে বিজ্ঞান মন্ত্রালয়ের নতুন প্রধান। তিনি অ্যাস্ট্রো কে ঐ সার্কাস থেকে ক্রয় করেন। তিনি অ্যাস্ট্রো কে দক্তক নেন। তাই তিনি আইনগত ভাবে অ্যাস্ট্রো এর পিতা। তিনি খুব শীঘ্রই ভাবে বুঝতে পারেন অ্যাস্ট্রো অসাধারণ শক্তির অধিকারী। অ্যাস্ট্রো এসময়ে তার শক্তি ভালো কাজে ব্যয় করেন। তিনি তার শক্তির সাহায্যে শহর কে রক্ষা করে। তিনি নানা চোর ডাকাত ধরে পুলিশ ধরে সাহায্য করে।

মাধ্যম

তথ্যসূত্র

External links 

 Official Osamu Tezuka Web Site 
 Astro Boy at TezukaOsamu.Net 
 
 
 
 Interview with Fred Schodt 
 Astro Boyat Don Markstein's Toonopedia.  from the original on April 6, 2012.

 
১৯৫২-এর মাঙ্গা
মাঙ্গা ধারাবাহিক
অ্যাকশন অ্যানিমে ও মাঙ্গা
মার্কিন সুপারহিরো
কাল্পনিক রোবট
ম্যাডমান এন্টারটেইনমেন্টের মাঙ্গা
শৌনেন মাঙ্গা
বিডরি পাতা

ছাতিপাতা বা বিডরি পাতা (বৈজ্ঞানিক নাম: Curculigo capitulata) হচ্ছে কুরকুলিগো গণের উদ্ভিদ প্রজাতি। এর আঁশ জাল তৈরিতে ব্যবহৃত হয়। এটি বাংলাদেশের চট্টগ্রাম, সিলেট, কক্সবাজার, টাঙ্গাইল, ময়মনসিংহ ইত্যাদি অঞ্চলে জন্মে। আলংকারিক উদ্ভিদ হিসেবেও এর ব্যবহার রয়েছে।

চিত্রশালা

তথ্যসূত্র

বহিঃসংযোগ
GRIN Species Profile

বাংলাদেশের উদ্ভিদ
অস্ট্রেলিয়ার উদ্ভিদ
ইন্দোনেশিয়ার উদ্ভিদ
কুইন্সল্যান্ডের উদ্ভিদ
কুরকুলিগো
পতেঙ্গা থানা

পতেঙ্গা বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।

আয়তন 
পতেঙ্গা থানার মোট আয়তন ৩২.৬৫ বর্গ কিলোমিটার (৮,০৬৯ একর)।

প্রতিষ্ঠাকাল 
২০০০ সালের ২৭ মে বন্দর থানার কিছু অংশ নিয়ে পতেঙ্গা থানা গঠন করা হয়। ২০০৭ সালে এ থানা পুলিশ রিফর্ম প্রোগ্রাম (পিআরপি)-র আওতায় প্রথম ধাপে মডেল থানা হিসেবে স্বীকৃতি পায়।

জনসংখ্যার উপাত্ত 
২০১১ সালের আদমশুমারি অনুযায়ী পতেঙ্গা থানার মোট জনসংখ্যা ১,৩২,৬৭৭ জন। এর মধ্যে পুরুষ ৬৯,৭৫২ জন এবং মহিলা ৬২,৯২৫ জন। মোট পরিবার ৩০,১২৫টি।

অবস্থান ও সীমানা 
চট্টগ্রাম সিটি কর্পোরেশনের দক্ষিণ-পশ্চিমাংশে পতেঙ্গা থানার অবস্থান। এর উত্তরে বন্দর থানা ও ইপিজেড থানা; পূর্বে ইপিজেড থানা, কর্ণফুলী নদী ও কর্ণফুলী থানা; দক্ষিণে কর্ণফুলী নদী ও কর্ণফুলী থানা এবং পশ্চিমে বঙ্গোপসাগর।

প্রশাসনিক এলাকা 
পতেঙ্গা থানার আওতাধীন চট্টগ্রাম সিটি কর্পোরেশনের এলাকাসমূহ হল:
 ৩৯নং দক্ষিণ হালিশহর ওয়ার্ডের পশ্চিমাংশ
 ৪০নং উত্তর পতেঙ্গা ওয়ার্ডের পশ্চিমাংশ
 ৪১নং দক্ষিণ পতেঙ্গা ওয়ার্ড

সংসদীয় আসন

আরও দেখুন 
 চট্টগ্রাম সিটি কর্পোরেশন
 চট্টগ্রাম জেলা

তথ্যসূত্র

বহিঃসংযোগ 
 

চট্টগ্রাম সিটি কর্পোরেশনের থানা
চট্টগ্রাম জেলার থানা
দগলাস পেরেইরা

দগলাস পেরেইরা দস সান্তোস (জন্মঃ ৬ অগাস্ট, ১৯৯০), যিনি  দগলাস নামে পরিচিত,একজন ব্রাজিলীয় ফুটবলার যিনি তুরস্কের সুপার লিগ এর দল সিভাসপোর এর হয়ে  রাইট ব্যাক হিসেবে খেলেন। দগলাস তার পেশাদার ক্যারিয়ার শুরু করেন ২০০৯ সালে ব্রাজিলের ক্লাব গোইয়াস এর হয়ে। ২০১২ সালে তিনি সাও পাওলো তে যোগ দেন। ২০১৪ সালে তিনি বার্সেলোনায় যোগ দেন। ২০১৯ সালের ১ জুলাই তার বার্সেলোনার সাথে ৫ বছর মেয়াদি চুক্তি শেষ হয়।

ক্যারিয়ার পরিসংখ্যান

ক্লাব

সম্মাননা

ক্লাব
সাও পাওলো
কোপা সুদামেরিকানা: ২০১২
রিকোপা সুদামেরিকানা: রানার-আপ ২০১৩
সুরুগা ব্যাংক চ্যাম্পিয়নশিপ: রানার-আপ ২০১৩

বার্সেলোনা
লা লিগা: ২০১৪–১৫, ২০১৫–১৬
কোপা দেল রে: ২০১৪–১৫, ২০১৫–১৬
ফিফা ক্লাব বিশ্বকাপ: ২০১৫

তথ্যসূত্র

জীবিত ব্যক্তি
১৯৯০-এ জন্ম
ফুটবল ক্লাব বার্সেলোনার খেলোয়াড়
স্পোর্টিং হিহোনের খেলোয়াড়
লা লিগার খেলোয়াড়
প্রিমেইরা লিগার খেলোয়াড়
স্পোর্ট লিসবোয়া বেনফিকার খেলোয়াড়
সুপার লিগের খেলোয়াড়
বেশিকতাশ জিমনাস্টিক ক্লাবের ফুটবলার
সিভাসস্পোরের খেলোয়াড়
কাম্পেওনাতো ব্রাজিলেইরো সেরিয়ে বি-এর খেলোয়াড়
ব্রাজিলীয় ফুটবলার
কাম্পেওনাতো ব্রাজিলেইরো সেরিয়ে আ-এর খেলোয়াড়
সাও পাওলো ফুটবল ক্লাবের খেলোয়াড়
ব্রাজিলীয় প্রবাসী ফুটবলার
স্পেনে প্রবাসী ফুটবলার
স্পেনে ব্রাজিলীয় প্রবাসী ক্রীড়াবিদ
পর্তুগালে প্রবাসী ফুটবলার
পর্তুগালে ব্রাজিলীয় প্রবাসী ক্রীড়াবিদ
ব্রাজিলের আন্তর্জাতিক যুব ফুটবলার
ব্রাজিলের অনূর্ধ্ব-২০ আন্তর্জাতিক ফুটবলার
উয়েফা চ্যাম্পিয়নস লিগ বিজয়ী খেলোয়াড়
ব্রাজিলীয় পুরুষ ফুটবলার
পুরুষ ফুটবল রক্ষণভাগের খেলোয়াড়
বাকলিয়া থানা

বাকলিয়া বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।

আয়তন 
বাকলিয়া থানার মোট আয়তন ১২.১৩ বর্গ কিলোমিটার (২,৯৯৭ একর)।

প্রতিষ্ঠাকাল 
২০০০ সালের ২৭ মে কোতোয়ালী থানা ও চান্দগাঁও থানার কিছু অংশ নিয়ে বাকলিয়া থানা গঠন করা হয়।

জনসংখ্যার উপাত্ত 
২০১১ সালের আদমশুমারি অনুযায়ী বাকলিয়া থানার মোট জনসংখ্যা ২,৬২,৭০৩ জন। এর মধ্যে পুরুষ ১,৩৮,৯১৪ জন এবং মহিলা ১,২৩,৭৮৯ জন। মোট পরিবার ৫৬,৭৩৬টি।

অবস্থান ও সীমানা 
চট্টগ্রাম সিটি কর্পোরেশনের পূর্বাংশে কর্ণফুলী নদীর উত্তর-পশ্চিম তীরে বাকলিয়া থানার অবস্থান। এর উত্তরে চান্দগাঁও থানা; পশ্চিমে চকবাজার থানা, কোতোয়ালী থানা ও সদরঘাট থানা এবং দক্ষিণে ও পূর্বে কর্ণফুলী নদী ও কর্ণফুলী থানা অবস্থিত।

প্রশাসনিক এলাকা 
বাকলিয়া থানার আওতাধীন চট্টগ্রাম সিটি কর্পোরেশনের এলাকাসমূহ হল:
 ১৭নং পশ্চিম বাকলিয়া ওয়ার্ড
 ১৮নং পূর্ব বাকলিয়া ওয়ার্ড
 ১৯নং দক্ষিণ বাকলিয়া ওয়ার্ড
 ৩৫নং বকশীর হাট ওয়ার্ডের পূর্বাংশ

সংসদীয় আসন

আরও দেখুন 

 চট্টগ্রাম সিটি কর্পোরেশন
 চট্টগ্রাম জেলা

তথ্যসূত্র

বহিঃসংযোগ 
 

চট্টগ্রাম সিটি কর্পোরেশনের থানা
পাহাড়তলী থানা

পাহাড়তলী বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।

আয়তন 
পাহাড়তলী থানার আয়তন ১৩.৩১ বর্গ কিলোমিটার (৩,২৮৯ একর)।

প্রতিষ্ঠাকাল 
১৯৭৮ সালের ৩০ নভেম্বর হাটহাজারী উপজেলার কিছু অংশ এবং আরো ৬টি মেট্রোপলিটন থানা নিয়ে চট্টগ্রাম সিটি কর্পোরেশন গঠিত হয়, তন্মধ্যে অন্যতম পাহাড়তলী থানা।

জনসংখ্যার উপাত্ত 
২০১১ সালের আদমশুমারি অনুযায়ী পাহাড়তলী থানার মোট জনসংখ্যা ১,৯০,৬৩৭ জন। এর মধ্যে পুরুষ ৯৮,৫৭৯ জন এবং মহিলা ৯২,০৫৮ জন। মোট পরিবার ৪২,০২৪টি।

অবস্থান ও সীমানা 
চট্টগ্রাম সিটি কর্পোরেশনের উত্তর-পশ্চিমাংশে পাহাড়তলী থানার অবস্থান। এর দক্ষিণে হালিশহর থানা; পূর্বে ডবলমুরিং থানা, খুলশী থানা ও আকবর শাহ থানা; উত্তরে সীতাকুণ্ড উপজেলার সলিমপুর ইউনিয়ন এবং পশ্চিমে বঙ্গোপসাগর।

ইতিহাস 
মাস্টারদা সূর্যসেন ও তার দল পাহাড়তলী থানায় অবস্থিত আসাম-বেঙ্গল রেলওয়ের চট্টগ্রাম কোষাগার লুণ্ঠন করেন। ১৯৩২ সালের ২৩ সেপ্টেম্বর সূর্যসেনের অন্যতম সহযোগী প্রীতিলতা ওয়াদ্দেদার এ থানার ইউরোপিয়ান ক্লাবে সফল আক্রমণ পরিচালনা করে গ্রেফতার এড়ানোর জন্য পটাশিয়াম সায়ানাইট খেয়ে আত্মাহুতি দেন।

প্রশাসনিক এলাকা 
বর্তমানে পাহাড়তলী থানার আওতাধীন চট্টগ্রাম সিটি কর্পোরেশনের এলাকাসমূহ হল:
 ১০নং উত্তর কাট্টলি ওয়ার্ডের পশ্চিমাংশ
 ১১নং দক্ষিণ কাট্টলি ওয়ার্ডের উত্তরাংশ
 ১২নং সরাইপাড়া ওয়ার্ডের উত্তরাংশ

সংসদীয় আসন

আরও দেখুন 
 চট্টগ্রাম সিটি কর্পোরেশন
 চট্টগ্রাম জেলা

তথ্যসূত্র

বহিঃসংযোগ 
 

চট্টগ্রাম সিটি কর্পোরেশনের থানা
চট্টগ্রাম জেলার থানা
পটাশিয়াম হাইড্রোসালফাইড

পটাশিয়াম হাইড্রোসালফাইড  একটি অজৈব যৌগ, যার রাসায়নিক সংকেত KHS । এই বর্নহীন লবণ ক্যাটায়ন K+ এবং বাইসালফাইড অ্যানায়ন [SH]− দ্বারা ঘঠিত । হাইড্রোজেন সালফাইড এর সাথে পটাশিয়াম হাইড্রোক্সাইড এর অর্ধ প্রশমন বিক্রিয়ায় এটা উৎপন্ন হয় । কিছু অর্গানোসালফার যৌগসমূহ এর সংশ্লেষণে এটা ব্যবহৃত হয় । জলীয় KOH এর সাথে H2S এর প্রশমন বিক্রিয়ায় এটা তৈরী করা হয়। পটাশিয়াম সালফাইড এর জলীয় দ্রবন পটাশিয়াম হাইড্রোসালফাইড এবং পটাশিয়াম হাইড্রোক্সাইড এর একটি মিশ্রণ দ্বারা ঘটিত ।

তথ্যসূত্র

পটাশিয়াম যৌগ
সালফাইড
হাইড্রোসালফাইড
খুলশী থানা

খুলশী বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।

আয়তন 
খুলশী থানার মোট আয়তন ১৩.১২ বর্গ কিলোমিটার (৩,২৪২ একর)।

প্রতিষ্ঠাকাল 
২০০০ সালের ২৭ মে পাহাড়তলী থানা ও পাঁচলাইশ থানা থেকে কিছু অংশ নিয়ে খুলশী থানা গঠন করা হয়।

জনসংখ্যার উপাত্ত 
২০১১ সালের আদমশুমারি অনুযায়ী খুলশী থানার মোট জনসংখ্যা ২,৭৮,৬২৩ জন। এর মধ্যে পুরুষ ১,৪৮,৫৩৬ জন এবং মহিলা ১,৩০,০৮৭ জন। মোট পরিবার ৬০,৮০০টি।

অবস্থান ও সীমানা 
চট্টগ্রাম সিটি কর্পোরেশনের উত্তর-পশ্চিমাংশে খুলশী থানার অবস্থান। এর পূর্বে কোতোয়ালী থানা, চকবাজার থানা ও পাঁচলাইশ থানা; উত্তরে বায়েজিদ বোস্তামী থানা ও আকবর শাহ থানা; পশ্চিমে আকবর শাহ থানা ও পাহাড়তলী থানা এবং দক্ষিণে ডবলমুরিং থানা অবস্থিত।

ইতিহাস 
১৯৩০ সালের ১৮ এপ্রিল চট্টগ্রাম যুব বিদ্রোহীরা মাস্টরদা সূর্যসেনের নেতৃত্বে খুলশী থানার (তৎকালীন পাহাড়তলী থানা) একটি অস্ত্রাগার লুণ্ঠন করে।

প্রশাসনিক এলাকা 
খুলশী থানার আওতাধীন চট্টগ্রাম সিটি কর্পোরেশনের এলাকাসমূহ হল:
 ৮নং শুলকবহর ওয়ার্ডের পশ্চিমাংশ
 ১৩নং পাহাড়তলী ওয়ার্ড
 ১৪নং লালখান বাজার ওয়ার্ড

সংসদীয় আসন

আরও দেখুন 
 চট্টগ্রাম সিটি কর্পোরেশন
 চট্টগ্রাম জেলা

তথ্যসূত্র

বহিঃসংযোগ 
 

চট্টগ্রাম সিটি কর্পোরেশনের থানা
চট্টগ্রাম জেলার থানা
কোতোয়ালী থানা, চট্টগ্রাম

কোতোয়ালী বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।

আয়তন 
কোতোয়ালী থানার মোট আয়তন ৭.৬৮ বর্গ কিলোমিটার (১,৮৯৮ একর)।

প্রতিষ্ঠাকাল 
১৯২২ সালে কোতোয়ালী থানা গঠিত হয়। তবে ১৯৭৮ সালের ৩০ নভেম্বর হাটহাজারী উপজেলার ১টি ওয়ার্ড এবং আরো ৬টি থানার সমন্বয়ে চট্টগ্রাম সিটি কর্পোরেশন গঠিত হয়, তন্মধ্যে কোতোয়ালী থানা অন্যতম।

জনসংখ্যার উপাত্ত 
২০১১ সালের আদমশুমারি অনুযায়ী কোতোয়ালী থানার মোট জনসংখ্যা ৩,১৯,৯৭২ জন। এর মধ্যে পুরুষ ১,৭৬,৪৬২ জন এবং মহিলা ১,৪৩,৫১০ জন। মোট পরিবার ৬৫,৬৭১টি।

অবস্থান ও সীমানা 
চট্টগ্রাম সিটি কর্পোরেশনের মধ্যভাগে কোতোয়ালী থানার অবস্থান। এর উত্তরে চকবাজার থানা, পূর্বে বাকলিয়া থানা, দক্ষিণে সদরঘাট থানা এবং পশ্চিমে ডবলমুরিং থানা ও খুলশী থানা অবস্থিত।

প্রশাসনিক এলাকা 
কোতোয়ালী থানার আওতাধীন চট্টগ্রাম সিটি কর্পোরেশনের এলাকাসমূহ হল:
 ১৫নং বাগমনিরাম ওয়ার্ডের দক্ষিণাংশ
 ২০নং দেওয়ান বাজার ওয়ার্ড
 ২১নং জামালখান ওয়ার্ড
 ২২নং এনায়েত বাজার ওয়ার্ড
 ৩১নং আলকরণ ওয়ার্ডের উত্তরাংশ
 ৩২নং আন্দরকিল্লা ওয়ার্ড
 ৩৪নং পাথরঘাটা ওয়ার্ডের উত্তরাংশ
 ৩৫নং বকশীর হাট ওয়ার্ডের পশ্চিমাংশ

সংসদীয় আসন

আরও দেখুন 
 চট্টগ্রাম সিটি কর্পোরেশন
 চট্টগ্রাম জেলা

তথ্যসূত্র

বহিঃসংযোগ 
 

চট্টগ্রাম সিটি কর্পোরেশনের থানা
চট্টগ্রাম জেলার থানা
সৈয়দ

সৈয়দ বা স্যৈয়দ বা সাইয়্যেদ বা সায়্যিদ (; , ) হলো এমন একটি সম্মানসূচক উপাধি যার দ্বারা নবী নন্দিনী হযরত ফাতেমা ও তার স্বামী আলী এবং তার সন্তান হযরত হাসান ও হোসাইনের বংশধারার মুহাম্মদের বংশধরগণকে চিহ্নিত করা হয়ে থাকে। লেখ্যরুপের ক্ষেত্রে আরবী হরফ ছিন () দ্বারা এ উপাধিটি লিখা হয় তাই এর বানান ছ- অক্ষর দিয়ে লেখা হয়ে থাকে। অন্যপক্ষ্যে, যদিও সীন () মূল আরবী বানানে লেখা হয়না তথাপি স- অক্ষর যোগেও এ উপাধিটির ব্যাপক ব্যবহার লক্ষ্য করা যায়।

সৈয়দ হতে হলে পিতৃগোত্রজ হতে হবে এমন কোন ধরাবাঁধা নিয়ম নেই। মাতৃগোত্রজ ব্যক্তির ক্ষেত্রেও এ উপাধি ব্যবহৃত হয়ে থাকে। উদাহরণ স্বরুপ বলা যায়, ১৬৩২ সালে ওসমানী খেলাফত যুগে রাষ্ট্রীয় আদালত () এক ব্যক্তিকে সৈয়দ উপাধিধারীদের ব্যবহার্য্য সবুজ পাগড়ী ব্যবহার করা বিষয়ে অভিযুক্ত করেন। ঐ ব্যক্তি প্রমাণ করতে সফল হন যে, তিনি মাতৃগোত্রজ সূত্রে সৈয়দ এবং এ যুক্তিটি ছিল স্বীকৃত।

সৈয়দ বংশীয় নারীদের উপাধি হয়ে থাকে যথাক্রমে সৈয়দা বা আলাউইয়্যা বা শরীফা।

ইসলামের প্রাথমিক যুগে হাসান ও হোসাইন উভয়ের বংশতালিকায় নবী মুহাম্মদ বংশধর বুঝাতে সৈয়দ এবং শরীফ উপাধিদ্বয় ব্যবহার করা হত। অন্যদিকে, পরবর্তী কালে হাসানি বংশ বুঝাতে পুরুষদের শরীফ ও নারীদের শরীফা এবং হোসাইনি বংশীয় বুঝাতে যথাক্রমে সৈয়দ ও সৈয়দা উপাধিতে ভূষিত করার রেওয়াজ লক্ষ্য করা যায়।

আরও দেখুন
 বাঙালি মুসলমানদের পদবীসমূহ

তথ্যসূত্র 

বাঙালি মুসলিম পদবি
সম্মানসূচক পদবি
ইসলামি পরিভাষা
মুহাম্মাদের পরিবার
আলীয়
ইসলামি সম্মানসূচক উপাধি
আরবি শব্দ ও বাক্যাংশ
হাশেমীয় ব্যক্তি
ফাতিমা
নমন ওঝা

নমন বিনয়কুমার ওঝা (জন্ম: ২০ জুলাই, ১৯৮৩) মধ্যপ্রদেশের উজ্জয়িনে জন্মগ্রহণকারী ভারতীয় ক্রিকেটার। নমন ওঝা আন্তর্জাতিক ক্রিকেট অঙ্গনে ভারত ক্রিকেট দলের প্রতিনিধিত্ব করছেন। এছাড়া, ঘরোয়া প্রথম-শ্রেণীর ক্রিকেটে মধ্যপ্রদেশ দলে ও মধ্যপ্রদেশ টি২০ লিগে ইন্দোরের হয়ে খেলছেন। দলে তিনি মূলতঃ শীর্ষসারির ব্যাটসম্যান ও উইকেট-কিপার।

প্রারম্ভিক জীবন 
২০০৯ সালে দক্ষিণ আফ্রিকায় অনুষ্ঠিত ইন্ডিয়ান প্রিমিয়ার লিগে রাজস্থান রয়্যাল দলে প্রতিনিধিত্ব করেন। ঐ প্রতিযোগিতায় দু’টি অর্ধ-শতকসহ ১১টি ছক্কা হাঁকান। ব্রিসবেনে জুলাই, ২০১৪ সালে ভারত এ-দলের পক্ষে অনানুষ্ঠানিক টেস্টে ২১৯ রান সংগ্রহ করেন। এ ইনিংসে ২৯ বাউন্ডারি ও ৮ ছক্কা ছিল। ২০০০/০১ মৌসুমে মধ্যপ্রদেশ দলের পক্ষে তার প্রথম-শ্রেণীর ক্রিকেটে অভিষেক ঘটে। ২০০৮-০৯ মৌসুমের চ্যালেঞ্জার ট্রফিতে ইন্ডিয়া গ্রিনের পক্ষে ৯৬ রান সংগ্রহ করেন।

খেলোয়াড়ী জীবন 
২০১০ সালে জিম্বাবুয়ে সফরে ভারত ক্রিকেট দলের টুয়েন্টি২০ আন্তর্জাতিক দলে বিকল্প উইকেট-কিপার হিসেবে অন্তর্ভুক্ত হন। একই সফরের ত্রি-দেশীয় সিরিজে ভারতের অধিনায়ক ও উইকেট-কিপার মহেন্দ্র সিং ধোনিসহ বেশ কয়েকজন জ্যেষ্ঠ খেলোয়াড়দেরকে বিশ্রামে রেখে উদীয়মান ক্রিকেটারদেরকে খেলানো হয়েছিল। জুলাই, ২০১৪ সালে উইকেট-কিপার ঋদ্ধিমান সাহা আঘাতপ্রাপ্ত হলে ইংল্যান্ড সফরের শেষ দুই টেস্টে তাকে অন্তর্ভুক্ত করা হয়।

তথ্যসূত্র

বহিঃসংযোগ 
 cricinfo
 Naman Ojha's profile page on Wisden
 cricketarchive
 Raina to lead India in Zimbabwe

ভারতীয় ক্রিকেটার
১৯৮৩-এ জন্ম
জীবিত ব্যক্তি
ভারতের একদিনের আন্তর্জাতিক ক্রিকেটার
ভারতের টুয়েন্টি২০ আন্তর্জাতিক ক্রিকেটার
ভারতীয় উইকেট-রক্ষক
রাজস্থান রয়্যালসের ক্রিকেটার
দিল্লি ক্যাপিটালসের ক্রিকেটার
সানরাইজার্স হায়দ্রাবাদের ক্রিকেটার
মধ্যপ্রদেশের ব্যক্তি
উজ্জয়িনীর ব্যক্তি
মধ্যপ্রদেশের ক্রিকেটার
ভারতের টেস্ট ক্রিকেটার
মধ্যাঞ্চলের ক্রিকেটার
ইন্ডিয়া গ্রিনের ক্রিকেটার
ইন্ডিয়া ব্লুয়ের ক্রিকেটার
উইকেট-রক্ষক
মধ্যপ্রদেশ থেকে আগত ক্রিকেটার
একবিংশ শতাব্দীর ভারতীয় ক্রীড়াবিদ